CELEX: 31989R3321
Language: el
Date: 1989-11-03 00:00:00
Title: Κανονισμός (ΕΟΚ) αριθ. 3321/89 της Επιτροπής της 3ης Νοεμβρίου 1989 που τροποποιεί τον κανονισμό (ΕΟΚ) αριθ. 2836/89 που αναφέρεται σε προληπτικές αποσύρσεις μήλων για την εμπορική περίοδο 1989/90

Avis juridique important

|

31989R3321

Κανονισμός (ΕΟΚ) αριθ. 3321/89 της Επιτροπής της 3ης Νοεμβρίου 1989 που τροποποιεί τον κανονισμό (ΕΟΚ) αριθ. 2836/89 που αναφέρεται σε προληπτικές αποσύρσεις μήλων για την εμπορική περίοδο 1989/90  

Επίσημη Εφημερίδα αριθ. L 321 της 04/11/1989 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 3321/89 ΤΗΣ ΕΠΙΤΡΟΠΗΣ  της 3ης Νοεμβρίου 1989  που τροποποιεί τον κανονισμό (ΕΟΚ) αριθ. 2836/89 που αναφέρεται σε προληπτικές αποσύρσεις μήλων για την εμπορική περίοδο 1989/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 2836/89 (3) κατένειμε τις ποσότητες μήλων που μπορεί να υποστούν προληπτική απόσυρση ανάμεσα στις χώρες μέλη· ότι οι διαθέσιμες πληροφορίες είναι ενδεικτικές για το ότι οι ποσότητες που πιθανόν αποσυρθούν από ομάδες παραγωγών σε ορισμένες χώρες μέλη υπερβαίνουν τις συνολικές ποσότητες που έχουν κατανεμηθεί σε αυτές και ότι το αντίστροφο αληθεύει για άλλες χώρες μέλη·  ότι για να διευκολυνθούν αυτές οι προληπτικές αποσύρσεις κατά το δυνατόν περισσότερο, η κατανομή της συνολικής ποσότητας κατά χώρα μέλος πρέπει να αλλάξει·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 2836/89 αντικαθίσταται από το ακόλουθο κείμενο:  «Άρθρο 2  1. Οι προληπτικές αποσύρσεις δεν μπορούν να ξεπεράσουν τους 250 000 τόνους, κατανεμημένους ανά κράτος μέλος ως εξής:  Βέλγιο: 8 700 τόνοι  Δανία: 600 τόνοι  Γερμανία: 15 000 τόνοι  Ελλάδα: 23 400 τόνοι  Γαλλία: 87 200 τόνοι  Ιρλανδία: 500 τόνοι  Ιταλία: 93 000 τόνοι  Λουξεμβούργο: 100 τόνοι  Κάτω Χώρες: 8 000 τόνοι  Ηνωμένο Βασίλειο: 13 500 τόνοι  2. Οι προληπικές αποσύρσεις αφορούν μόνο τα μήλα της κατηγορίας ΙΙ των ποικιλιών που αναφέρονται στο παράρτημα.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Νοεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 273 της 22. 9. 1989, σ. 16.